laion/Wikipedia-Exotic huggingface dataset:
Doing It

"Doing It" (בעברית: עושה את זה) הוא סינגל שהוקלט על ידי הזמרת הבריטית צ'ארלי XCX, ביחד עם הזמרת-יוצרת הבריטית ריטה אורה. השיר יצא לאור ב-12 בינואר 2015, כסינגל השלישי מתוך האלבום Sucker, של צ'ארלי XCX. עם יציאתו נכנס השיר אל המקום הראשון במדיה פורסט, והשמיני במצעד הסינגלים הבריטי. השיר נכתב והופק על ידי צ'ארלי XCX, אריאל ראצ'שייד, ג'ארד רוג'רס, נוני באו וכולי. השיר הוא שיר בסגנון הסינת'פופ, והדאנס-פופ. עם השיר הופיעה צ'ארלי לראשונה בתוכנית הטלוויזיה האמריקאית "ג'ימי קימל לייב!". הווידאו קליפ של השיר הועלה ליוטיוב ב-20 בינואר 2015. הורדה דיגיטלית Doing It" – 3:48" הורדה דיגיטלית Doing It" – 3:48" "Doing It" (רמיקס מאת מנהטן קליק) – 3:38 הורדה דיגיטלית - רמיקסים "Doing It" (רמיקס מאת איי. ג'י. קוק) – 4:00 "Doing It" (רמיקס מאת ווסטפונק) – 3:23 מידע על היצירה "Doing It" באתר Discogs סרטון השיר "Doing It" באתר יוטיוב BBC - Radio 1 - Playlist, ‏2015-01-12 השיר במצעד של מדיה פורסט (ארכיון) השיר במצעד הסינגלים הבריטי Charli XCX – Doing It (באנגלית), נבדק ב-2018-11-18 "Hear Charli XCX & Rita Ora Team Up for New Version of 'Doing It'". Billboard. נבדק ב-2018-11-18. Sucker - Charli XCX | Songs, Reviews, Credits | AllMusic, AllMusic "Watch Cowgirl Charli XCX Saddle Up & Perform 'Boom Clap' on 'Jimmy Kimmel Live'". Billboard. נבדק ב-2018-11-18. Charli XCX (2015-01-20), Charli XCX - Doing It ft.Rita Ora [Official Video], נבדק ב-2018-11-18 Doing It, נבדק ב-2018-11-18 Doing It, נבדק ב-2018-11-18 Doing It, נבדק ב-2018-11-18 www.bpi.co.uk BBC - Radio 1 - Playlist, ‏2015-01-12 www.webcitation.org Doing It (feat. Rita Ora) - Single by Charli XCX (באנגלית בריטית), 2015-02-06, נבדק ב-2018-11-18 Doing It, נבדק ב-2018-11-18
סמירה ורה-קרוז

סמירה ורה-קרוז (בפורטוגזית: Samira Nandi Marques Vera-Cruz Pinto, נולדה ב-11 בספטמבר 1990) היא במאית, מפיקה, עורכת, ותסריטאית קולנוע מכף ורדה. הבכורה שלה כבמאית הייתה בסרט הקצר "Buska Santu" ב-2016, איתו השתתפה בפסטיבלי הקולנוע של כף ורדה (CVIFF) והפסטיבל הבינלאומי סינמה פלאטו. ורה-קרוז נולדה בעיר מינדלו שבכף ורדה, להורים ורדיאנים ואנגולים. היא ביטאה בגיל צעיר רצון לכתוב וליצור. בטרם ידעה לכתוב, היא יצרה סדרת קומיקס, וביקשה מאמה לכתוב את הנרטיב. היא גדלה בין הערים Mindelo, פראיה, מינדלו וליסבון. היא השלימה תואר בלימודי קולנוע, עם התמקדות בתקשורת עולמית, באוניברסיטה האמריקאית בפריז ב-2013. היא התחילה את הקריירה שלה כעיתונאית בסוכנות הצילום של כף ורדה (ACI), ומאוחר יותר עבדה כמנהלת קשרי לקוחות ב-Greenstudio, בעיר פראיה, שבאי סנטיאגו. היא עברה לאנגולה בתחילת 2014, שם עבדה כמפיקה באולפני Muxima Filmes שבלואנדה. כשחזרה ב-2016 לכף ורדה, המשיכה לעבוד כמפיקה בחברת ההפקה Kriolscope, שם ביימה את הסרט הראשון שלה - "Buska Santu" - בתמיכת החברה. בחודש נובמבר 2016, היא הקימה חברת הפקות משלה, "פאראלקס הפקות". Buska Santu ‏(2016) סרט קצר, בן 29 דקות. מספר את סיפורם של אב ובן על רקע מוזיקת ה-'Tabanka'. הסרט הוא מחווה לנאו-ריאליזם האיטלקי, ובפרט הסרט "גנב האופניים" של ויטוריו דה סיקה. הוא יוצר הקבלה בין סרט זה למציאות של כף ורדה, שבו נגן רחוב גונב כדי לשרוד ולהאכיל את משפחתו הקטנה. Hora di Bai ‏(2017) סרט קצר של 20 דקות. הסרט התיעודי בוחן את טקסי פרידה בעתות המוות, באי סנטיאגו, כף ורדה. הסרט זכה בתחרות הסרטים הקצרים PALOP-TL שנערך לכבוד 25 שנה לאיחוד האירופי כנציג של כף ורדה. Sukuru ‏(2017) סרט עלילתי של שעה ו-30 דקות. מספר את סיפורו של ג'יו, סכיזופרן צעיר המכור לקראק. המותחן הפסיכולוגי לוקח את הצופים לתוך מוחו של סכיזופרן ולדיאלוגים שלו עם אלוהים, עם השטן, ועם המתים. סמירה ורה-קרוז, במסד הנתונים הקולנועיים IMDb (באנגלית) כף ורדה מחזיק את VII מהדורה של פסטיבל הסרטים הבינלאומי, https://africa21digital.com/2016/10/13/cabo-verde-realiza-vii-edicao-de-festival-internacional-de-cinema/ אוקטובר 13, 2016 Festival Internacional de Cinema “Plateau” sem vertente competitiva este ano, http://www.asemana.publ.cv/spip.php?article122010, ב-23 בנובמבר 2016 האוניברסיטה האמריקנית של פריז, https://www.aup.edu "Realizadora Samira Vera-Cruz estreia com o filme "Buska Santo"".(הקישור אינו פעיל) "Concurso de curtas-metragens da celebração dos 25 anos do programa PALOP-TL/UE – 2017".
סיימון שפרד

סיימון סטיבן שפרד (באנגלית: Simon Stephen Shepherd; נולד ב-20 באוגוסט 1956) הוא שחקן אנגלי. הוא מוכר לצופים מהופעותיו הרבות בטלוויזיה בהן בתפקיד ד"ר ויל פרסטון בחמש עונות של הסדרה "Peak Practice" של ITV, ובתפקיד ד"ר ג'ונתן ברלינג בסדרה "חדר מיון". שפרד נולד בבריסטול, ולמד בבית הספר קליפטון קולג'. בהמשך למד באוניברסיטת מנצ'סטר מטרופוליטן ובבית הספר של תיאטרון בריסטול אולד ויק. הוא היה חבר בתיאטרון הלאומי לנוער. בנוסף לטלוויזיה הופיע שפרד בתפקידים רבים בתיאטרון ובקולנוע. בין השאר שיחק בתפקיד לורד אשברוק בהפקה משנת 2011 של בריסטול אולד ויק למחזה "קוראם בוי" מאת הלן אדמונדסון. סיימון שפרד הוזכר בקביעות בסדרה הקומית "Gimme Gimme Gimme" של ה-BBC בדמות מושא אהבתו של טום, והופיע בתפקיד עצמו בפרק אחד בכל עונה. ב-16 בפברואר 2011 כיכב שפרד בתפקיד אורח בפרק ה-200 של סדרת הדרמה "רופאים" של ה-BBC. שפרד שיחק בתפקיד סר נורמן קוונדיש במחזה "The Duck House" מאת דן פטרסון וקולין סוואש, לצדם של בן מילר ודיאנה ויקרס. ההצגה היא פארסה פוליטית המבוססת על שערורייה שהתרחשה בפרלמנט הבריטי בשנת 2009. המחזה הועלה באוקטובר 2013 בסיבוב הופעות בן חמישה שבועות, ואחר כך הועבר לתיאטרון וודוויל בלונדון והוצג שם באביב 2014. ב-2017 הופיע שפרד בפרק "The Sins of Others" בסדרת הטלוויזיה "האב בראון" בתפקיד אדוארד ריס. ב-25 במרץ 2017 כיכב שפרד בסדרה "חדר מיון" של ערוץ BBC1 בתפקיד ג'ונתן ברלינג בפרק "Five Days". באוגוסט 2018 חזר לגלם את הדמות בפרקים נוספים. ב-1980 התחתן שפרד עם מעצבת התלבושות אלכסנדרה ביירן. לבני הזוג יש ארבעה ילדים. סיימון שפרד, במסד הנתונים הקולנועיים IMDb (באנגלית) סיימון שפרד, באתר MusicBrainz (באנגלית) "Bristol Old Vic | Coram Boy". 30 ביוני 2017. {{cite web}}: (עזרה) "The Duck House: MPs' expenses satire heads for West End". bbc.co.uk/news. BBC News. 16 בספטמבר 2013. נבדק ב-16 בספטמבר 2013. {{cite web}}: (עזרה) "Political Comedy The Duck House Will Play London's Vaudeville; Cast Announced". playbill.com. Playbill. 16 בספטמבר 2013. אורכב מ-המקור ב-25 בספטמבר 2013. נבדק ב-20 בספטמבר 2013. {{cite web}}: (עזרה)
श

श - שָׁה היא האות ה-41 (אחרי व) והראשונה מבין אותיות העיצורים השורקים באלפבית הדוונאגרי. האות היא עיצור בתר-מכתשי, חוכך שורק, אטום (/ʃ/), והמקבילה העברית הקרובה ביותר היא אות ש' ימנית (sh). האות הבאה אחריה היא האות ष. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ष

ष - שָׁ'ה היא האות ה-42 (אחרי श) והשנייה מבין אותיות העיצורים השורקים באלפבית הדוונאגרי. האות נהגית כעיצור בתר-מכתשי, חוכך שורק, אטום (/ʃ/), עיצור כפוף, חוכך שורק, אטום (/ʂ/) או עיצור מכתשי-חכי, חוכך שורק, אטום (/ɕ/), בהתאם לשפה המדוברת. המקבילה העברית הקרובה ביותר היא בדרך כלל אות ש' ימנית (sh). האות הבאה אחריה היא האות स. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
स

स - סַה היא האות ה-43 (אחרי ष) והשלישית מבין אותיות העיצורים השורקים באלפבית הדוונאגרי. האות היא עיצור בתר-מכתשי, חוכך שורק, אטום (/s/). המקבילה העברית הקרובה ביותר היא האות ס' או שׂ שמאלית (s). האות הבאה אחריה היא האות ह. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ह

ह היא האות ה-44 (אחרי स) באלפבית הדוונאגרי. האות היא עיצור מנושף. המקבילה העברית הקרובה ביותר היא אות ה' עיצורית (h). ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
הר דרבי (אנטארקטיקה)

הר דרבי או הר דארבי (באנגלית: Mount Darby) הוא הר הממוקם בין קרחון רון וקרחון מטרהורן ברכס אסגארד שבאנטארקטיקה. גובהו של ההר 1,750 מטרים מעל פני הים. ההר ממוקם 2 קילומטרים צפונית מערבית להר ג'י. ג'י. תומפסון. שמו של ההר ניתן לו על ידי המועצה הגאוגרפית של ניו זילנד, בשנת 1998. ההר נקרא על שם מארי דארבי (Marie Darby), ביולוגית ימית שעבדה במוזיאון קנטרברי בקרייסטצ'רץ' שבניו זילנד, אשר בשנת 1998 חקרה את מצר מקמרדו, והייתה המדענית הראשונה מניו זילנד שהגיעה לאנטארקטיקה. נשים באנטארקטיקה באתר ממשלת ניו זילנד הר דרבי באתר הסקר הגאולוגי של ארצות הברית הר דרבי באתר הגאזט האנטארקטי SCAR של ממשלת אוסטרליה הר דרבי באתר הגאזט האנטארקטי של ממשלת ניו זילנד מידע גאוגרפי והיסטורי
ण

ण - נַ'ה היא האות ה-26 והעיצור ה-15 (אחרי ढ) באלפבית הדוונאגרי. אות זו היא עיצור כפוף, אפי (/ɳ/) ונהגית כמו ה-N במילה האנגלית barn. המקבילה העברית הקרובה ביותר היא האות נ'. האות הבאה אחריה היא האות त. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
יחסי טאיוואן–פינלנד

יחסי טאיוואן–פינלנד הם היחסים הדיפלומטיים הרשמיים שבין הרפובליקה הסינית לבין רפובליקת פינלנד. פינלנד אינה מכירה בטאיוואן כמדינה וכתוצאה מכך אין יחסים דיפלומטיים בין שתי המדינות. פינלנד תומכת במדיניות סין האחת מאז היווסדה. טאיוואן מצידה מחזרת אחר פינלנד לשיתופי פעולה בתחומים שונים, אכן מתבצע שיתוף פעולה בין פינלנד לטאיוואן בתחומים השונים: תרבות, מחקר, טכנולוגיות, כלכלה וחינוך (מערכות החינוך של טאיוואן ושל פינלנד שונות בתכלית). כתוצאה משיתופי הפעולה השונים שנעשים בין המדינות, הוקמו משרדי שיתופי פעולה של שתי המדינות שמהווים גושפנקה רשמית ליחסים. טאיוואן אינה מיוצגת בפינלנד בדרג השגרירות והן בדרג הקונסולרי. היא מיוצגת בלטביה באמצעות משרד ייצוגי ללא דרג דיפלומטי הממוקם בבירה הלסינקי. פינלנד אינה מיוצגת בטאיוואן בדרג השגרירות והן בדרג הקונסולרי. היא מיוצגת בטאיוואן באמצעות משרד ייצוגי ללא דרג דיפלומטי הממוקם בבירה טאיפיי. על טאיוואן באתר משרד החוץ הפיני REPRESENTATIVE OFFICE OF TAIWAN IN HELSINKI, FINLAND REPRESENTATIVE OFFICE OF FINLAND IN TAIPEI, TAIWAN
הר דרבי

האם התכוונתם ל... אנטארקטיקה הר דרבי (אנטארקטיקה) – הר ברכס אסגארד בארץ ויקטוריה שבאנטארקטיקה קנדה הר דרבי (קולומביה הבריטית) – הר באי ונקובר, בפרובינציית קולומביה הבריטית, שבקנדה השמורה האקולוגית הר דרבי – שמורת טבע סביב הר דרבי שבקולומביה הבריטית
Where the Road Runs Out

Where the Road Runs Out (בתרגום: איפה שהכביש נגמר) הוא סרט דרום אפריקאי-הולנדי-גינאה המשוונית משנת 2014, בכיכובו של אייזק דה בנקולה. זהו הסרט העלילתי הראשון שצולם בגינאה המשוונית. ג'ורג' הוא מדען המתגורר ברוטרדם, ומרגיש יגע מן העולם האקדמי. מותו הפתאומי של חבר ותיק גורם לו לחזור לשורשיו האפריקאים, והוא לוקח על עצמו את הניהול של תחנת שדה בג'ונגל של גינאה המשוונית. שם הוא פוגש בילד יתום בעל אופי אופטימי, שפוקח את עיניו של ג'ורג' ליופי של המקום הצבעוני בו הוא נמצא. הילד משחק כשדכן בין ג'ורג' והאישה שמנהלת את בית היתומים המקומי, והכל נראה יפה וטוב עד שחבר ותיק אחר של ג'ורג' מופיע באופן פתאומי, והופך את חייהם על פיהם. איסאק דה בנקולה - ג'ורג' ג'ולייט לנדאו - קרינה סטליו סוואנטה - מרטין סיזו מוטסוקו - ג'ימי הסרט צולם בגינאה המשוונית, וכן בדרבן ורוטרדם. בכורת הסרט התקיימה בפסטיבל הסרטים הבינלאומי של סן דייגו ב-26 בספטמבר 2014. ב-8 ביוני 2016, הודיעה נטפליקס כי רכשה את זכויות ההפצה של הסרט. "Where the Road Runs Out", במסד הנתונים הקולנועיים IMDb (באנגלית) "Where the Road Runs Out", באתר נטפליקס "Where the Road Runs Out", במסד הנתונים הקולנועיים KinoPoisk (ברוסית) Obenson, Tambay A. (6 באפריל 2016). "'Where The Road Runs Out' (1st Feature Shot In Equatorial Guinea) Gets USA Tour". IndieWire. {{cite web}}: (עזרה) Tiggett, Jai (3 בספטמבר 2014). "'Where The Road Runs Out' w/Isaach De Bankolé to Make World Premiere at San Diego Film Festival". IndieWire. {{cite web}}: (עזרה) Lincoln, Ross A. (8 ביוני 2016). "Netflix Drives To 'Where The Road Runs Out'; FilmBuff Releasing 'Don't Worry Baby'". Deadline Hollywood. {{cite web}}: (עזרה) Kay, Jeremy (8 ביוני 2016). "Netflix acquires 'Where The Road Runs Out'". Screen Daily. {{cite web}}: (עזרה)
אמבלודון

אמבלודון (שם מדעי: Amebelodon) הוא סוג של יונק גדול קדום שהיה קרוב רחוק של הפילים והממותות הקיימות, אך השתייך למשפחה הנכחדת גומפותריומיים. בסוג זה נמצאו 2 מינים: Amebelodon floridanus ו-Amebelodon fricki אשר חיו לאורך המישורים הגדולים וחוף המפרץ של אמריקה הצפונית בתקופת המיוקן לפני 9 עד 5 מיליון שנה. בעבר גם הסוג Konobelodon אשר חי בסין ובאמריקה הצפונית היה משויך לסוג. פיל קדום זה היה בעל זוג חטים גדולים ונמוכים ולסת גדולה בהרבה מאשר לפילים הקיימים. בקצה הלסתות בלטו זוג ניבים שטוחים ורחבים שהתעקלו מעט מטה. הוא השתמש בהם אולי כדי לחפור שורשים באדמה או כדי לאכול צמחי מים בביצות, בעודו מחזיק את ראשו מעל המים. דימוי רווח של היצור מציג אותו עם חדק שפוף המחובר לפה. בעת האחרונה הופיעו ראיות שליצור היה חדק גמיש הדומה לחדק הפילים המודרניים ואולי הוא השתמש בו גם לאכילה ושתייה. היצור היה קטן מהפילים הקיימים, בגובה 2.5 מטר ומשקל של 3–5 טון. מדיה וקבצים בנושא אמבלודון בוויקישיתוף אמבלודון, באתר האנציקלופדיה של החיים (באנגלית) אמבלודון, באתר GBIF (באנגלית)
נמל התעופה הבין-לאומי מאנאס

נמל התעופה הבינלאומי מאנאס (באנגלית: Manas International Airport, בקירגיזית: Манас эл аралык аэропорту, ברוסית: Международный Аэропорт Манас) הוא נמל התעופה המרכזי של קירגיזסטן. הוא ממוקם 25 ק"מ צפונית-מערבית מעיר הבירה בישקק. נמל התעופה נבנה במטרה להחליף את נמל התעופה הישן בבישקק שהיה ממוקם בדרום העיר. נמל התעופה קרוי על שם גיבור האפוס קירגיזי מאנאס, בהמלצת הסופר צ'ינגיז אייטמטוב. המטוס הראשון נחת בנמל באוקטובר 1974 ונשא את אלכסיי קוסיגין על סיפונו. ב-4 במאי 1975 חברת אירופלוט הייתה הראשונה לתפעל טיסות סדירות מנמל התעופה לנמל התעופה הבין-לאומי מוסקבה-דומודדובו. כשקיבלה קירגיזסטן את עצמאותה מברית המועצות ב-1991 החל נמל התעופה להיחלש, וזאת בשל הזנחתן של תשתיות נמל התעופה והזנחתם של כ-60 מטוסים מהתקופה הסובייטית אשר נותרו על הרמפה בקצהו המזרחי של הנמל למשך כמעט 10 שנים. עם תחילת מבצע חירות מתמשכת, ביקשו ארצות הברית ושותפיה הקואליציוניים רשות מממשלת קירגיזסטן להשתמש בנמל התעופה כבסיס צבאי לפעולות באפגניסטן. כוחות הקואליציה הגיעו בסוף דצמבר 2001, ומיד לאחר מכן ראה נמל התעופה התרחבות חסרת תקדים של פעולות ומתקנים. מטוסים ישנים פונו כדי לתת את מקומם למטוסים של הכוחות הקואליציוניים. בנוסף, מחסן מטען גדול נבנה וכן כמה מתקני תחזוקה למטוסים. עיר אוהלים הוקמה ונפרסה מטרמינל הנוסעים עד לעבר הרחוב, עם מקום למעלה מ-2,000 חיילים. כוחות הצבא האמריקאי קראו לאתר "בסיס הטיסה גאנצי", על שם ראש מחלקת מכבי האש בניו יורק פיטר ג'יימס גאנצי הבן (אנ'), שנרצח בפיגועי 11 בספטמבר. מאוחר יותר, הוענק לבסיס שם רשמי – בסיס האוויר מאנאס. בשנת 2014 נסגר נמל התעופה ונמסר לידי רשויות קירגיזסטן. ב-2004 נוספה רחבת חניה חדשה מול טרמינל הנוסעים כדי לפנות מקום למטוסי תובלה גדולים כגון מטוס הבואינג KC-135 סטרטוטנקר ומטוס הבואינג C-17 גלובמאסטר III. בסביבות אותה התקופה, הרחיבה ושיפצה ממשלת קירגיזסטן את טרמינל הנוסעים. כמו כן, נפתחו כמה מסעדות, חנויות מזכרות וחנויות-ספרים. בנוסף, נפתחו מספרות למען החיילים המשרתים במקום. ב-2007 עוצב ושופץ נמל התעופה מחדש. קוד היאט"א FRU נובע משמה הסובייטי של העיר בישקק שנקראה אז "פרונזה". בשנת 2012 עברו בנמל התעופה 1,056,000 נוסעים. ב-16 בינואר 2017 התרסק מטוס מטען מדגם בואינג 747-412F בטיסה 6491 מהונג קונג אל איסטנבול דרך בישקק, של חברת טורקיש איירליינס בסמוך לנמל התעופה הבין-לאומי מאנאס שהיה בדרכו אליו. 39 בני אדם נהרגו בתאונה (4 אנשי צוות ו-35 על הקרקע), בעקבות נחיתה כושלת בערפל. נמל התעופה משרת 23 חברות תעופה למספר מדינות, בעיקר באזור חבר המדינות. מדיה וקבצים בנושא נמל התעופה הבינלאומי מאנאס בוויקישיתוף אתר האינטרנט הרשמי של נמל התעופה הבין-לאומי מאנאס מטוס טורקי התרסק על בתים: 37 נהרגו, באתר ynet, 16 בינואר 2017
קוריפודון

קוריפודון (שם מדעי: Coryphodon; מילולית: "נקודות שיניים", על שם הנקודות שבלטו בקצה הטוחנות שלו) הוא סוג של יונק נכחד שחי בפלאוגן והשתייך לסדרה הנכחדת כימולסטיים. היצור חי באירופה, מונגוליה וסין, אך היגר לאמריקה הצפונית, שם היה היונק הצמחוני הגדול ביותר בתקופתו ושם מאובניו נמצאו בכמות הגדולה ביותר. הוא החליף את הברילמבדה (Barylambda) שדמתה לעצלן קרקע אך הייתה קרובתו לתת-הסדרה Pantodonta. היצור דמה במראהו וגודלו להיפופוטם, אך היה שייך לקבוצה אחרת. הוא הגיע לאורך 2.5 מטר ולגובה של עד 1 מטר ושקל מעל חצי טון. אומדנים מדויקים יותר מעניקים שוני בין המינים מ-300 ק"ג עד ל-700 ק"ג, מה שהופך אותו לסוג הגדול ביותר בסדרתו. הוא היה בעל רגליים קצרות וגולגולת גדולה בעלת שיניים חדות ובייחוד זוג ניבים גדולים באמצע הלסת שבלטו החוצה מפיו. עם זאת מוחו היה קטן יחסית לכמעט כל יונק, במשקל של 90 גרם. למרות מבנה שיניו המחודדות הוא היה כנראה אוכל עשב מגודל שניזון כמו היפופוטם מצמחייה מימית או אולי מעשבים קשיחים. כמו כן ייתכן שהייתה ליצור דו-צורתיות זוויגית כשהזכרים היו בעלי ניבים בולטים יותר מהנקבות, בדומה לפילים. הוא היה בעל עור עבה וייתכן כי חי ליד המים או אף בתוכם. בשל גודלו הוא הדף מעליו טורפים. היונק נכחד באמצע האאוקן לפני 46 מיליון שנה. C. anax C. anthracoideus C. armatus C. dabuensis C. eocaenus C. gosseleti C. hamatus C. lobatus C. marginatus C. oweni C. pisuqti C. proterus C. repandus C. radians C. singularis C. subquadratus C. tsaganensis C. ventanus מדיה וקבצים בנושא קוריפודון בוויקישיתוף קוריפודון, באתר אנציקלופדיה בריטניקה (באנגלית)
הר דרבי (קולומביה הבריטית)

הר דרבי (באנגלית: Mount Derby) הוא הר באי ונקובר, בפרובינציית קולומביה הבריטית, שבקנדה. גובהו של ההר 1,658 מטרים מעל פני הים. ההר מתנשא לגובה של 548 מטרים מעל סביבתו. ההר ממוקם 24 קילומטרים דרומית מזרחית לעיירה טלגרף קואוב (Telegraph Cove), ו-14 קילומטרים צפונית מערבית להר ראסל. סביב ההר מצויה השמורה האקולוגית הר דרבי - שמורת טבע שהוקמה בשנת 1989, על מנת לשמר ולהגן על המגוון הביולוגי והמערכת הביולוגית באזור זה, ושטחה 5.57 קמ"ר. העלייה הראשונה לפסגת ההר בוצעה על ידי משלחת הסקר של ג'קסון (GJ Jackson) בשנת 1931. הר דרבי באתר אנציקלופדיית ההרים הקנדית הר דרבי באתר peakbagger מפה טופוגרפית של אזור הר דרבי תחזית מזג אוויר עדכנית ארוכת טווח עבור הר דרבי (לפי גבהים) אתר רשמי באתר ממשלת קולומביה הבריטית מפת השמורה תיאור מפורט של השמורה והמגוון הביולוגי המוגן בה מידע גאוגרפי והיסטורי מידע גאוגרפי מטרת השמורה ומידע עליה
אייפיקמלוס

אייפיקמלוס (שם מדעי: Aepycamelus; מילולית: "גמל גבוה") הוא סוג נכחד של גמל ענקי שחי באמריקה הצפונית בתקופת המיוקן. גמל זה היה גבוה בהרבה מהגמלים הקיימים, בזכות צווארו הארוך אך היה בעל רגליים דומות בצורתם וב"כריות" שבתחתית הרגל שדמו לפרסות גדולות. גובהו הגיע ל-3 מטר ומשקלו הממוצע ל-360–720 ק"ג. הוא חי בצורה שהזכירה את הג'ירפה וכנראה ניזון מעלים בצמרות העצים. ייתכן שרעה בחבורות קטנות בדומה לג'ירפות. הוא חי לאורך הפרריה של אמריקה הצפונית בתקופת המיוקן ומאובניו נמצאו ממונטנה עד לפלורידה וקליפורניה. לצידו נמצאו מיני קרנפים פרהיסטוריים, גומפותריומיים, סוסיים שונים וטורפים גדולים כמו ההאינודון. היצור נכחד לפני הפליוקן, ייתכן שבשל שינויי אקלימיים קשים שייבשו את הפרריות. מדיה וקבצים בנושא אייפיקמלוס בוויקישיתוף אייפיקמלוס, באתר האנציקלופדיה של החיים (באנגלית) אייפיקמלוס, באתר GBIF (באנגלית)
פלורה סויה

פלורה סויה (באנגלית: Flora Suya) היא שחקנית מלאווית. היא הייתה מועמדת לשחקנית הטובה ביותר בטקס פרסי האקדמיה האפריקאית לקולנוע בשנת 2010 (בטקס פרסי האקדמיה האפריקאית לקולנוע ה-6 (אנ')) ובשנת 2013 (בטקס פרסי האקדמיה האפריקאית לקולנוע ה-9 (אנ')). יחד עם השחקנית טפיווה גוואזה (אנ'), פלורה סויה שיחקה בתפקיד הראשי בסרט "Seasons of a Life" (בתרגום חופשי לעברית: עונות השנה) אשר יצא בשנת 2010. הסרט מספר על חוויית המשרתת האפריקאית, אשר הוטרדה מינית על ידי הבוס שלה, ולאחר מכן הוא הכחיש זאת. על תפקידה בסרט, היא הייתה מעומדת לפרס השחקנית הטובה ביותר בטקסי פרסי האקדמיה האפריקאית לקולנוע. בשנת 2013 היא שיחקה בסרט שהפיק צ'ארלס שמו ג'ויה (אנ')‏, "Last Fishing Boat" (בתרגום חופשי לעברית: סירת הדיג האחרונה), שם היא שיחקה את אשתו של פוליגמוס ומאהבת של תייר. על השתתפותה בסרט היא הייתה מועמדת לפרס השחקנית הטובה ביותר בטקסי פרסי האקדמיה האפריקאית לקולנוע. בשנת 2014, דווח שהיא תשתתף בסרט הזמבי, "Chenda" (בתרגום חופשי לעברית: צ'נדה), אשר מספר על צרות הנשים העקרות, ועל התגובה השלילית של הגברים באפריקה כלפי המצב. הסרט הושק בקולנוע בדצמבר 2014, ושוחרר בשנת 2015. בשנת 2016, הסרט שלה "My Mother's Story" (בתרגום חופשי לעברית: הסיפור של אמא שלי) הוכרז כאחד מסרטי הפתיחה בפסטיבל עמק הסיליקון בארצות הברית. הסרט מספר על הסבל של הנשים כדי לאבטח את ביתם ללא עזרה מהבעל. בסרט היא משחקת את טדלה, אם חד-הורית בסביבה אפריקאית מגדרית ותרבותית רגישה. Seasons of a Life‏ (2010) Last Fishing Boat‏ (2013) Chenda‏ (2014) My Mother's Story‏ (2016) 2010: השחקנית הטובה ביותר בטקס פרסי האקדמיה האפריקאית לקולנוע. 2013: השחקנית הטובה ביותר בטקס פרסי האקדמיה האפריקאית לקולנוע. פלורה סויה, ברשת החברתית פייסבוק פלורה סויה, במסד הנתונים הקולנועיים IMDb (באנגלית) ArtMattan Productions Adds Award-Winning Malawian Film ‘Seasons of a Life’ To Library,‏ Tambay A. Obenson, באתר "IndieWire"‏, 3 באוגוסט 2012 AMAA 2010: Malawi’s Flora Suya in top race for Best Actress award, באתר "The Nigerian Voice Homepage"‏, 26 במרץ 2010 Malawian new film 'The Last Fishing Boat' hits the market this month, באתר "Malawi Nyasa Times"‏, 2 בדצמבר 2012 AMAA 2013: Rita Dominic, Yvonne Okoro, Flora Suya… Who becomes Africa’s queen of the screen?, באתר "YNaija"‏, 20 באפריל 2013 MALAWIAN ACTRESS, FLORA SUYA TO FEATURE IN ZAMBIAN MOVIE,‏ Robert Ngwira, באתר "Face Of Malawi"‏, 21 ביולי 2014 Flora Suya’s Zambian movie launched,‏ Yvonnie Sundu, באתר "The Nation"‏, 11 בדצמבר 2014 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלורה סויה".
מוסקבה פינת הוליווד

מוסקבה פינת הוליווד (ברוסית: Ми́фы; מילולית: "מיתוסים") הוא סרט קומדיה רוסי, שהשתתף בתחרות הראשית של פסטיבל קינוטאבר בשנת 2017. הסרט בוים על ידי אלכסנדר מולוצ'ניקוב בכיכובם של יאניס פאפאדופולוס, פיודור בונדרצ'וק, סרגיי בזרוקוב, איוואן אורגאנט ואחרים. הסרט הופץ באופן נרחב ברוסיה ב-16 בנובמבר 2017. הסרט מספר על פיודור, מפיק ובמאי נודע, על השחקן סרגיי ומגיש הטלוויזיה איוואן, שההצלחה שלו, כפי שמתברר, היא אינה אלא מיתוס. זר מסכן שהוא עוזר לו מתאהב באשתו של ראש העיר ומחליט לעשות כל דבר אפשרי כדי לקחת אותה איתו. סרגיי בזרוקוב - השחקן סרגיי דניסביץ' פאולינה אנדרייבה - מריה / מיה, בתו של מישקין איוואן אורגנט - איוואן הבדחן פיודור בונדרצ'וק - פדיה המפיק מילוש ביקוביץ' - איליה קורקוב ויקטוריה איסאקובה - רעייתו של דניסביץ' אירינה רוזאנובה - חברת הפרלמנט ליודמילה מישקינה יאניס פאפאדופולוס - היווני איגור ורניק - איגור ואדים ורניק - ואדים אנדריי סמוליאקוב - ולדימיר קסניה סובצ'ק - הופעת קמע קסניה רפופורט "מוסקבה פינת הוליווד", במסד הנתונים הקולנועיים IMDb (באנגלית) "מוסקבה פינת הוליווד", במסד הנתונים הקולנועיים KinoPoisk (ברוסית) "מוסקבה פינת הוליווד" באתר גלובוס מקס "מוסקבה פינת הוליווד" באתר סינמה סיטי "מוסקבה פינת הוליווד" באתר הבמה "מוסקבה פינת הוליווד" באתר עין הדג Паулина Андреева рассказала о своей роли в фильме «Мифы», который спродюсировал Федор Бондарчук Мифы, 2017
ארמדיל מקורנן

ארמדיל מקורנן או פלטפילוס (שם מדעי: Peltephilus) הוא סוג של ארמדיל נכחד שחי באמריקה הדרומית בתקופת האוליגוקן עד המיוקן לפני 29–11.6 מיליון שנה. מאובניו של ארמדיל זה נמצאו בארגנטינה, בוליביה ובצ'ילה וקיבלו שם ב-1887 בידי החוקר הארגנטינאי פלורנטינו אמגינו (Florentino Ameghino). משמעות שמו: "שריון מאהב". יצור זה היה בגודל של כלב ולמשקל 68—90 ק"ג, והיה בעל קרניים גרמיות על ראשו וסמוך לעיניו בנוסף על שריון עבה, בדומה לארמדילאים המודרניים. הוא היונק היחיד שהיה בעל קרני ראש כאלה לצד המכרסם צראטוגאולוס מאמריקה הצפונית. ליצור זה היו שיניים גדולות ומחודדות, מה שגרם לכמה חוקרים לחשוב שהיה טורף. חוקרים מאוחרים יותר מעריכים שהיה דווקא צמחוני ושיניו עזרו לו לקרוע צמחייה נוקשה. מדיה וקבצים בנושא ארמדיל מקורנן בוויקישיתוף ארמדיל מקורנן, באתר האנציקלופדיה של החיים (באנגלית) ארמדיל מקורנן, באתר GBIF (באנגלית)
מחבואים (סרט, 1980)

מחבואים הוא סרט הקולנוע הישראלי הראשון באורך מלא משנת 1980, אשר הביא לאקרנים דמות של גבר הומוסקסואל בתפקיד הראשי. הקרנת הבכורה של הסרט התקיימת ב־12 בדצמבר 1980 באולם "סינמה 2" בתל אביב, ויום למחרת נערכה הקרנה חגיגית גם בקולנוע "רון" בירושלים. הסרט זכה בשלושה פרסי "ורד הכסף", לוולמן על התסריט והבימוי, ולגילה אלמגור, שחקנית המשנה. זהו הסרט הישראלי הראשון שעסק בהומוסקסואליות, ואף נחשב לסרט ראשון של הקהילה הגאה בישראל. הסרט עוסק בהתבגרותו של אורי ברמן (חיים הדיה) בימי המנדט הבריטי. המורה הפרטי של אורי, דוד בלבן (דורון תבורי) שמתואר כ"יפה הבלורית והתואר" שובה את ליבן של הנשים סביבו, וזאת מבלי לדעת שהוא הומוסקסואל. אורי וחבריו חושדים בדוד שהוא בוגד במדינה שבדרך, בעקבות זה שהם צופים בו נפגש ואף מעביר מכתבים לצעיר ערבי, והם מדווחים עליו לחברי ההגנה. אף על פי שמסתבר כי דוד הוא לא בוגד פושטים חברי ההגנה על ביתו בזמן שהוא והצעיר הערבי שוכבים, והם מכים אותם עד אובדן הכרה. "מחבואים", במסד הנתונים הקולנועיים IMDb (באנגלית) "מחבואים", באתר ספר הקולנוע הישראלי "מחבואים", באתר אידיבי "מחבואים", במסד הנתונים הקולנועיים KinoPoisk (ברוסית) עמיר סומקאי פינק, הצצה ל"מחבואים" באתר גו-גיי, 13 בנובמבר 2001 ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות, 2009, עמ' 145-146. מחבואים - פרק בסדרה "היו סרטים" בערוץ כאן חינוכית, סרטון באתר יוטיוב ביקורות אורי קליין, קולנוע על תנאי, דבר, 5 בדצמבר 1980 אהרון דולב, "מחבואים" ו, מעריב, 15 בדצמבר 1980 עירית שמגר, דני משחק ב"מחבואים", מעריב, 11 בדצמבר 1980 סרטו של הבמאי דן וולמן מחבואים, מעריב, 11 בדצמבר 1980 וולמן — מחבואים בשכונת טלבייה, כל העיר, 5 בדצמבר 1980 רן דביר, חולקו פרסי "ורד הכסף", דבר, 13 באפריל 1981 ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.